राजस्व कर्मचारियों की हड़ताल से काम प्रभावित
गत14 फरवरी से राजस्व कर्मचारियों के बेमियादी हड़ताल पर चले जाने से क्षेत्र के लोग काम रूक जाने को लेकर काफी परेशान हैं। खासकर स्कूली बच्चों को विभिन्न रिक्तियों के लिए जाति, आय, निवासी प्रमाण पत्र बनाने में असुविधा का सामना करना पड़ रहा है। पलटन बेसरा, दिलीप मंडल समेत कई युवाओं ने बताया कि प्रमाण पत्र की कमी से नौकरी के लिए सरकारी और गैर सरकारी वेकेंसी में आवेदन देने में असुविधा हो रही है। उन्होंने कहा कि प्रमाण पत्र जब आॅनलाइन से निर्गत होता है तो तथ्य एवं कागजात की जांच के लिए प्रशासन को वैकल्पिक व्यवस्था करना चाहिए। इधर विकास योजना के लिए जमीन का सत्यापन कार्य भी नहीं हो रहा है। प्रमाण पत्र और आवश्यक कार्य के लिए क्षेत्र के लोग रोजाना प्रखंड कार्यालय का चक्कर लगाने को विवश हैं।
hin_Deva hin_Deva